Document ID: 31998R0280

ΚΑΝΟΝΙΣΜΟΣ (ΕΚ) αριθ. 280/98 ΤΗΣ ΕΠΙΤΡΟΠΗΣ της 3ης Φεβρουαρίου 1998 για παρέκκλιση από ορισμένες διατάξεις του κανονισμού (ΕΚ) αριθ. 2597/97 του Συμβουλίου για την κατάρτιση των γενικών συμπληρωματικών κανόνων της κοινής οργάνωσης αγοράς στον τομέα του γάλακτος και των γαλακτοκομικών προϊόντων όσον αφορά το γάλα το οποίο προορίζεται για ανθρώπινη κατανάλωση και παράγεται στη Φινλανδία και τη Σουηδία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149 παράγραφος 1,
Εκτιμώντας:
ότι ο κανονισμός (ΕΚ) αριθ. 2596/97 του Συμβουλίου (1), παρέτεινε την περίοδο στη διάρκεια της οποίας δύναται να ληφθούν μεταβατικά μέτρα για τη διευκόλυνση της μετάβασης των καθεστώτων που υφίσταντο στην Αυστρία, στη Φινλανδία και στη Σουηδία κατά την προσχώρηση στα καθεστώτα τα οποία προκύπτουν από την εφαρμογή της κοινής οργάνωσης αγοράς 7 ότι, όσον αφορά τις απαιτήσεις τις σχετικές με την περιεκτικότητα σε λιπαρές ουσίες του γάλακτος, το οποίο προορίζεται για ανθρώπινη κατανάλωση, και παράγεται στη Φινλανδία και τη Σουηδία, η εν λόγω περίοδος παρατάθηκε έως τις 31 Δεκεμβρίου 1999 7
ότι η Φινλανδία και η Σουηδία απολαμβάνουν, δυνάμει της πράξης προσχώρησης, μιας παρέκκλισης από τις απαιτήσεις τις σχετικές με την περιεκτικότητα σε λιπαρές ουσίες του γάλακτος προς κατανάλωση οι οποίες προβλέπονται από τον κανονισμό (ΕΟΚ) αριθ. 1411/91 του Συμβουλίου (2), ο οποίος καταργήθηκε και αντικαταστάθηκε, από την 1η Ιανουαρίου 1998, από τον κανονισμό (ΕΚ) αριθ. 2597/97 (3) 7 ότι η παράταση αυτή εκπνέει στις 31 Δεκεμβρίου 1997 7 ότι, λαμβανομένης υπόψη της ιδιαίτερης κατάστασης αυτών των κρατών μελών και του εύρους των απαιτουμένων προσαρμογών, είναι σκόπιμο να παραταθεί προσωρινά ή εν λόγω παρέκκλιση προκειμένου να επιτραπεί στα αντίστοιχα κράτη μέλη να προσαρμοστούν στο ισχύον, στην υπόλοιπη Κοινότητα, καθεστώς 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 3 παράγραφος 1 του κανονισμού (ΕΚ) αριθ. 2597/97, οι απαιτήσεις οι σχετικές με την περιεκτικότητα σε λιπαρές ουσίες δεν εφαρμόζονται στο γάλα το οποίο προορίζεται για ανθρώπινη κατανάλωση και παράγεται στη Φινλανδία και τη Σουηδία, στη διάρκεια της περιόδου από 1ης Ιανουαρίου 1998 έως 31 Δεκεμβρίου 1999. Το γάλα προς κατανάλωση το οποίο παράγεται σε αυτά τα δύο κράτη μέλη και το οποίο απολαμβάνει της παρέκκλισης αυτής μπορεί να τεθεί σε εμπορία μόνο στη χώρα παραγωγής ή να εξαχθεί σε μία τρίτη χώρα.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Φεβρουαρίου 1998.

Labels: 3
0
18
17